Oslo 2. september 2016

**Referat fra ledermøte torsdag 1. september kl. 09.00 – 10.30**

tilstede: Suzanne Bjørneboe, Jon Refsdal Moe, Mira Bartov, Ellen Aslaksen, Karianne Bjellås Gilje, Merete Lingjærde, Annemarie Bechmann Hansen, Jørn Mortensen (ref)

meldt forfall: Vanessa Ohlraun,

1. Styresaker

v/ direktør

*Direktør gjennomgikk styresakene. Det var spørsmål knyttet til interimregnskap pr. 31.juli og om dekanene/avdelingene skal rapportere på avvik ifht budsjettert. Fra direktør ble det opplyst om at dette kommer i forbindelse med rapportering på 2. tertial. Det ble også diskutert om det kan legges inn en profil på periodiseringen. Dette vil bli undersøkt.*

2. Åpen skole

v/ Atle Faye

*Atle gjennomgikk notatet. Det var spørsmål om tidspunktet, og møtet kom til at vi holder på uke 50, med ulike dager for ulike avdelinger. Det var diskusjon om hensiktsmessigheten med tidspunkt, om formålet etc. Denne diskusjonen vil komme med planleggingen av årshjulet 2017/18.*

3. Art Ex

Orientering og gjennomgang av talentprogrammet ved rektor.

Diskusjon om medlemmer i faglig råd.

Se vedlagte dokument.

*Rektor orientert om bakgrunnen for Art Ex, om de ulike perspektivene på ”talentutvikling” som er drøftet i prosessen med å utvikle programmet, og om forholdet/dilemmaet knyttet til en streng distinksjon mellom utøvende og skapende kunstnere. Kunsthøgskolen skal utpeke to medlemmer i programmets faglige råd, og har fått innspill fra Teaterhøgskolen og Balletthøgskolen. Kandidatene vil bli forespurt av rektor.*

4. Felles avgang 2017

I 2016 ble det gjort forsøk med å synkronisere bachelorutstillingene på KA, KH og DE. Dette ble oppfattet som en suksess. I 2017 er det et ønske fra rektor å få til de samme effektene. Situasjonen p.t. er at Design ønsker full synkronisering av BA og MA, Kunstakademiet er usikre men mener det kan gå, Kunst og håndverk har i notat fra dekan meldt at det ikke er mulig allerede i 2017. For KA og KH er dette en større logistisk operasjon pga eksamensformen. På et møte 20. juni ble det avtalt at de tre avdelingene skulle melde tilbake endelige datoer.

Agenda:

a) Hva er realistiske målsettinger

b) Bestemme datoer.

*Etter en redegjørelse om innspill som er kommet fra tre avdelinger gjelder følgende:*

*Uke 18, 19 og 20*

*K&H gjennomfører sin BA eksamen og utstilling og inviterer Kunstakademiet til et felles BA-prosjekt etter mal fra vår 2016. Tentativ åpningsdato er 12. mai. Romfordeling avtales mellom avdelingene.*

*Uke 21, 22 og 23*

*Design gjennomfører eksamen og utstilling felles for BA og MA. K&H gjennomfører eksamen og utstilling MA. Kunstakademiet kjører sin egen MA utstilling på Kunstnernes hus.*

*For ukene 21 og 22 disponerer masternivået på K&H og Design skolens visningslokaler (Seilduksgalleriet, Resepsjonsgalleri m/ tilstøtende teorirom, White Cube).*

*Øvrige lokaler: (Formrom, Blackbox, Skylight, Bibliotek+ undervisningslokaler avtales nærmere mellom avdelingene).*

*For ukene 21, 22 og 23 skal masternivået prioriteres ifht. ressurser (Drift, Teknisk).*

*Avdelingene bestemmer selv hvilket nivå (dekan, programansvarlige, koordinatorer etc.) som avklarer romfordeling der det er behov for dette.*

***Alle avdelingenes avgangsutstillinger / forestillinger skal omfattes i en felles informasjons- og markedsplan. Dette kan omtales som AVGANG 2017. Avdelingene ble av rektor oppfordret til å utforske mulighetene til et felles diskurs/seminarprogram. Dette kan fungere som en samlende tråd for KHiOs AVGANG 2017.***

4. Eventuelt

*Det ble reist spørsmål om beslutningsnivået og ressurstilgangen i forhold til avdelingenes behov for kommunikasjon (web, m.m.). Det ble i møtet uttrykt frustrasjon i forhold til manglende avklaring om beslutningsmyndighet og ressurstilgang for avdelingenes kommunikasjonsbehov.*

*Direktør og rektor vil ta saken.*